Salmaan waa soo safray markuu ninkii joogay Nusaybiin uu geeriyooday, wuxuuna yimid magaalada Camuuriya wuxuuna ugu tagay ninkii wadaadka ahaa, mudona waa la joogay hase ahaatee ninkana waxa soo haleelay seeftii geerida kolkaasuu Salmaan ku dhahay; wadaadoow ii dardaaran, wuxuuna ku dhahay; cid kale oon kuu dardaarmo ma jiro marka laga reebo Nabi soo baxaya oo kasoo baxay dhul leh laba buurood waana dhulka Carabta, nabigaasina wuxuu leeyahay sadex sifo oo kala ah; Sadaqada ma cuno, hadyadase wuu cunaa sidoo kalena waxa labadiisa garab dhexdooda ku taala shaanbada nabinimada oo ay ku qorantahay muxamed waa rasuulkii Ilaahay.
